สอลถามหน่อยค่ะพอดีเป็นประจำเดือนวันที่22ม.ค แต่ก็มาไม่เหมือนทุกครั้งค่ะ ปกติทุกครั้งประจำเดือนมาเยอะเป็นสีแดง แต่พอเดือนม.ค มานิดเดียวค่ะ เหมือนมาแค่เปื้อนผ้าอนามัยนิดหน่อย และสีออกดำๆค่ะ ทุกทีประจำเดือนจะมา7วัน แต่พอเดือนม.ค 2อาทิตย์แรกจะมีสีดำๆแดงๆหน่อย แต่มาไม่เยอะมากะปริดกะปรอยตอนแรกคิดว่าจะหาย แต่เป็นมาเรื่อยๆจนถึงตอนนี้เลยค่ะ หลังๆมาตกขาวเป็นสีน้ำตาล บางครั้งก็มีก้อนเลือดนิดหน่อยค่ะ เป็นแบบนี้จะเป็นอะไรไหมคะ ถ้าเป็นควรทำอย่างไรดี
สวัสดีค่ะ การมีเลือดออกกระปริดปรอยติดต่อกันนานเกิน 7 วันนั้นเป็นอาการที่ผิดปกติ ซึ่งสาเหตุที่พบได้บ่อยคือเรื่องเนื้องอกมดลูก ทำให้เหมือนมีประจำเดือนมามากและยาวนานได้ สาเหตุอื่นๆที่อาจเป็นไปได้เช่นเนื้องอกปากมดลูก/รังไข่ ภาวะแทรกซ้อนจากการตั้งครรภ์ ภาวะฮอร์โมนที่สร้างจากรังไข่ไม่สมดุล โรคไทรอยด์ การติดเชื้อของอวัยวะภายในอุ้งเชิงกรานแนะนำให้ไปพบสูตินรีแพทย์เพื่อตรวจหาสาเหตุต่างๆดังกล่าวไป ในขณะนี้งดการมีเพศสัมพันธ์ ไม่ซื้อยาปรับฮอร์โมนใดๆมากินเอง